Igatahes teame, et kui praegune dalai-laama peaks surema, nimetab Hiina kindlasti kohe ise uue taaskehastuse, keda ta ise kontrollida saaks ja kellele ta hakkab uute ja uute kampaaniatega toetust otsima. Aga seegi ei ole mingi üllatus, kuna budistlikus hierarhias järgmistel, panchen laamal ja karmapa laamal on mõlemal n-ö mitu kehastust ehk ühed usuvad ühte ja teised teise. Kuigi enamasti saab ümbersünd toimuda siiski vaid ühte kehasse korraga ja teine on paratamatult propaganda, soovmõtlemise vms tulemus. Dalai-laama on küll öelnud, et kui tema uuesti sünnib, siis väljaspool Hiinat ehk Tiibetit. Hiina on aga juba öelnud, et ei aktsepteeri mingit väljastpoolt tulevat usujuhti, kuigi ta ei aktsepteeri dalai-laama institutsiooni praegugi.